 ڪراچي (ويب ڊيسڪ) پاڪستان سپر ليگ جي سڀ کان وڏي ٽيم ڪراچي ڪنگز جي صدر ۽ قومي ڪرڪيٽ ٽيم جي اڳوڻي ڪپتان وسيم اڪرم جي گھرواري شنيرا اڪرم ڪرونا وائرس کان بچاءَ جو سولو طريقو ٻڌائي ڇڏيو. سماجي رابطن جي ويب سائيٽ ٽوئيٽر تي شنيرا اڪرم لکيو ته ڪراچي ۾ به ڪرونا وائرس جي تصديق ٿي چڪي آهي، ان کان بچاءَ جو سڀ کان سولو طريقو اهو آهي ته صفائي سٿرائي جو خاص خيال رکيو وڃي. هن لکيو ته ڪرونا وائرس کان بچاءَ ۽ ان کي شڪست ڏيڻ لاءِ جن ڳالهين جو خيال رکڻو آهي انهن ۾ صحت مند طرز زندگي، قوت مدافعت جو بهتر ٿيڻ ۽ وڌ کان وڌ هٿ ڌوئڻ شامل آهن. ياد رهي ته گذريل ڏينهن پاڪستان ۾ ڪرونا وائرس جا ٻه ڪيس سامهون آيا جن جي صحت بابت خاص مددگار ڊاڪٽر ظفر مرزا به تصديق ڪئي هئي. شنيرا اڪرم ٽوئيٽ ذريعي ٻڌايو ته متاثر شخصن جو واسطو ڪراچي ۽ اسلام آباد سان آهي ۽ ٻئي مقامي علائقن جي اسپتالن ۾ ئي علاج هيٺ آهن.